pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทยติดอันดับ 6 ประเทศที่มีการเตรียมตัวรับมือ โรคระบาด ดีที่สุดในโลก
วันศุกร์ที่ 31 มกราคม 2563
ไทยติดอันดับ 6 ประเทศที่มีการเตรียมตัวรับมือ โรคระบาด ดีที่สุดในโลก
วันพฤหัสบดีที่ 30 มกราคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยมีมาตรการรับมือสถานการณ์โรคระบาดร้ายแรงดีที่สุดเป็นอันดับที่ 6 จาก 195 ประเทศทั่วโลก และอันดับ 1 ของเอเชีย จากรายงานดัชนีชี้วัดความมั่นคงทางสาธารณสุขของโลก หรือ Global Health Security Index 2019 โดยมีคะแนนรวม 73.2 ประเมินจาก 6 หมวดหมู่ ได้แก่ การป้องกันและควบคุมการแพร่ระบาดของโรค /การค้นพบและรายงาน “โรคระบาด” อย่างรวดเร็ว - ทันท่วงที /การบรรเทาผลกระทบของโรคระบาด /มีระบบสุขภาพที่เข้มแข็ง และเพียงพอเพื่อรักษาผู้ป่วยให้ปลอดภัย /ปฏิบัติตามข้อกําหนดสากลขององค์กรอนามัยโลก และการควบคุมการแพร่ระบาดโรคสู่ประเทศเพื่อนบ้าน ทั้งนี้ รัฐบาลยืนยันดูแลป้องกัน และควบคุมการแพร่ระบาดของเชื้อไวรัสโคโรนาอย่างดีที่สุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลประชุมองค์กรหลัก 2/2561
วันพฤหัสบดีที่ 11 มกราคม 2561
ผลประชุมองค์กรหลัก 2/2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมองค์กรหลัก ครั้งที่ 2/2561 เมื่อวันอังคารที่ 9 มกราคม 2561 ณ ห้องประชุมราชวัลลภ อาคารราชวัลลภ โดยมีผู้บริหารฝ่ายการเมือง รวมทั้งผู้บริหารองค์กรหลักเข้าร่วม
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมองค์กรหลัก ครั้งที่ 2/2561 เมื่อวันอังคารที่ 9 มกราคม 2561 ณ ห้องประชุมราชวัลลภ อาคารราชวัลลภ โดยมีผู้บริหารฝ่ายการเมือง รวมทั้งผู้บริหารองค์กรหลักเข้าร่วม อาทิ นายการุณ สกุลประดิษฐ์ ปลัดกระทรวงศึกษาธิการ, นายชัยพฤกษ์ เสรีรักษ์ เลขาธิการสภาการศึกษา, นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน, นายสุเทพ ชิตยวงษ์ เลขาธิการคณะกรรมการการอาชีวศึกษา, นายสุภัทร จําปาทอง เลขาธิการคณะกรรมการการอุดมศึกษา
นพ.ธีระเกียรติ เจริญเศรษฐศิลป์กล่าวว่าได้แจ้งให้ที่ประชุมรับทราบถึงการประชุมคณะรัฐมนตรีว่าพล.อ.ประยุทธ์ จันทร์โอชา นายกรัฐมนตรีได้กล่าวชื่นชมและแสดงความยินดีแก่นักศึกษาวิทยาลัยอาชีวศึกษาอุบลราชธานี ที่สามารถคว้ารางวัลชนะเลิศและรางวัล Best Technique Award (รางวัลทักษะฝีมือใช้เทคนิคการแกะสลักยอดเยี่ยม) สร้างสถิติแชมป์โลก 9 สมัยให้กับประเทศไทย จากการเข้าแข่งขันแกะสลักหิมะนานาชาติ และยังรักษาสถิติแชมป์โลกจากการเข้าแข่งขันเป็นครั้งที่ 9 ของประเทศไทยไว้ได้โดยได้สั่งการให้ ศธ. ติดตามความคืบหน้าเด็กและเยาวชนที่สร้างชื่อเสียงให้กับประเทศไทยเพื่อให้กระทรวงส่งเสริมสนับสนุนให้นักเรียนนักศึกษาที่สร้างประโยชน์กับประเทศชาติต่อไปได้อย่างเต็มกําลัง ซึ่งที่ประชุมมอบหมายให้ปลัด ศธ. เป็นผู้ประสานงานทุกหน่วย เพื่อดําเนินการในเรื่องนี้ต่อไป
นอกจากนี้ นายกรัฐมนตรียังกําชับให้ศธ.กวดขันเรื่องยาเสพติดในสถานศึกษาโดยถือปฏิบัติตามกฎหมายอย่างเคร่งครัด รวมไปถึงมิติด้านการรณรงค์ป้องกันด้วย ซึ่ง ศธ.จะได้ทํางานร่วมกับหลายหน่วยงาน เช่น กระทรวงสาธารณสุข กระทรวงมหาดไทย สสส. ฯลฯ อย่างใกล้ชิดให้มากยิ่งขึ้น
อีกประเด็นคือการเดินหน้าเป็นประเทศไทย 4.0 ในปีนี้ซึ่ง ศธ.ได้ประชุมร่วมกับกระทรวงดิจิทัลเพื่อเศรษฐกิจและสังคม (ดศ.) เพื่อเน้นเรื่อง "ดิจิทัล" ให้ดียิ่งขึ้น โดย ศธ.มีแนวทางที่จะปฏิรูประบบ UniNet ให้เป็นโครงสร้างพื้นฐานอยู่แล้ว แต่ปัญหาที่พบ คือ การบริการหลังการขาย (AfterSaleService) ซึ่งต่อไปอาจจะให้มีการประมูลระบบบริการหลังการขายไปยังกลุ่มผู้ให้บริการอินเทอร์เน็ต (InternetServiceProvider:ISP) ของไทยที่มีเครือข่ายทั่วประเทศมาแข่งขันกัน และในอนาคต ดศ.อาจจัดหาคอมพิวเตอร์พกพาให้ ศธ. ยืมใช้สําหรับโรงเรียนในพื้นที่ห่างไกล โดย ดศ.จะสนับสนุนโปรแกรมและเนื้อหาการศึกษาให้ด้วย
นายพะโยม ชิณวงศ์ โฆษกกระทรวงศึกษาธิการกล่าวเพิ่มเติมถึงประเด็นการติดตามเด็กและเยาวชนที่สร้างชื่อเสียงให้กับประเทศชาติ ควรจะต้องครอบคลุมทุกสังกัด เพื่อนํามาพัฒนาต่อยอดให้มากขึ้น เช่น ขณะนี้มีแผนพิเศษในการจัดการเรียนการสอนเพื่อรองรับเด็กที่มีความสามารถพิเศษในทุกระดับ อาจจะมีการพัฒนาให้เป็นข้าราชการ หรืออาชีพที่มีความสามารถในการแข่งขัน เป็นต้น ซึ่งจะมีการหารือในรายละเอียดเรื่องนี้เพื่อวางแผนอย่างชัดเจนและรายงานนายกรัฐมนตรีให้รับทราบต่อไป
ปารัชญ์ ไชยเวช/สรุป
บัลลังก์ โรหิตเสถียร/เรียบเรียง
ยุทธพงศ์ เลือกกลั่นดี/ ถ่ายภาพ
รัฐบาลไทย-ข่าวทำเนียบรัฐบาล-ออมสิน มุ่งสร้างธรรมาภิบาล 4.0
วันจันทร์ที่ 29 พฤษภาคม 2560
ออมสิน มุ่งสร้างธรรมาภิบาล 4.0
ธนาคารออมสินจัดงานวันธรรมาภิบาล : GSB CG Day 2017 ด้วยแนวคิด “ธรรมาภิบาล 4.0” โดยมีประธานกรรมการธนาคารออมสิน เป็นประธานในงาน และผู้อํานวยการธนาคารออมสิน พร้อมผู้บริหาร พนักงาน และลูกจ้าง ร่วมกันเสริมสร้างระบบการกํากับดูแลกิจการที่ดี
วันนี้ (29 พฤษภาคม 2560) ธนาคารออมสิน ได้จัดงานวันธรรมาภิบาล : GSB CG Day 2017 ด้วยแนวคิด “ธรรมาภิบาล 4.0” โดยมี นายกุลิศ สมบัติศิริ ประธานกรรมการธนาคารออมสิน เป็นประธานในงาน นายชาติชาย พยุหนาวีชัย ผู้อํานวยการธนาคารออมสิน พร้อมด้วยผู้บริหาร พนักงาน และลูกจ้าง ร่วมกันเสริมสร้างระบบการกํากับดูแลกิจการที่ดี ณ หอประชุมบุรฉัตร ธนาคารออมสินสํานักงานใหญ่ พร้อมกันนี้ ได้มีพิธีมอบรางวัลจริยธรรมและจรรยาบรรณดีเด่น ให้แก่ผู้ปฏิบัติงานจํานวน 16 คน ด้วย
นายกุลิศ สมบัติศิริ ประธานกรรมการธนาคารออมสิน เปิดเผยว่า ธรรมาภิบาลเป็นกลไกสําคัญที่เสริมสร้างระบบการกํากับดูแลกิจการให้มีความโปร่งใส มีมาตรฐาน ธนาคารออมสินเป็นอีกองค์กรหนึ่งของรัฐที่เป็นตัวอย่างที่ดีในระดับต้นของสถาบันการเงินของรัฐที่มีความพยายามและมุ่งมั่นในการดําเนินกิจการด้วยหลักธรรมาภิบาล ด้วยการปลูกฝังให้มีความซื่อสัตย์สุจริต ควบคู่ไปกับการพัฒนาบุคลากรให้มีความรู้ความสามารถ มีความรอบคอบ มุ่งสร้างมูลค่าเพิ่มและความยั่งยืนให้แก่องค์กรในระยะยาว สามารถดําเนินภารกิจให้บรรลุวิสัยทัศน์ พันธกิจ และสอดคล้องกับยุทธศาสตร์ของประเทศ ส่งผลให้ธนาคารฯ ขยายกิจการได้อย่างมีความมั่นคง แข็งแกร่ง จนเป็นที่ไว้วางใจของลูกค้า และพันธมิตร มาตลอด 104 ปี
“ภายใต้โลกยุคดิจิทัล ธนาคารฯ ดําเนินกิจการด้วยการนําเทคโนโลยี และนวัตกรรมใหม่ๆ มาใช้ร่วมกับบุคลากร ทําให้ต้องคํานึงถึงหลักธรรมาภิบาลเป็นอย่างยิ่งควบคู่กันไป เพื่อให้เกิดประโยชน์ต่อองค์กร พันธมิตร และลูกค้า”นายกุลิศ กล่าว
อย่างไรก็ตาม ภายใต้ความเปลี่ยนแปลงของการการกํากับดูแล ไม่ว่าจะเป็นกฎเกณฑ์ของหน่วยงานกํากับดูแลทั้งภายในและภายนอก เช่น ธนาคารแห่งประเทศไทย สํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) ตลอดจน องค์การเพื่อความร่วมมือทางเศรษฐกิจและการพัฒนา (OECD) ที่มีการออกหลักธรรมาภิบาลและกฎเกณฑ์กํากับสถาบันการเงิน ซึ่งมีผลต่อการบริหารจัดการของธนาคารฯ ทําให้ต้องปรับปรุงกระบวนการเพื่อรองรับกฎเกณฑ์ใหม่ๆ ซึ่งผู้เกี่ยวข้องในกระบวนการตั้งแต่คณะกรรมการ ผู้บริหาร พนักงาน และลูกจ้าง ต้องตระหนัก โดยการนําหลักธรรมาภิบาลมาเชื่อมโยงการเปลี่ยนแปลงของหลักเกณฑ์ดังกล่าวได้อย่างมีประสิทธิภาพ เพื่อให้ธนาคารฯ เจริญเติบโตก้าวหน้าอย่างมั่นคง ยั่งยืน ต่อไป
ทั้งนี้ คณะกรรมการธนาคารฯ ชุดปัจจุบันได้กําหนดความรับผิดชอบการทํางานตามหลักธรรมาภิบาล ไว้อย่างชัดเจน คณะกรรมการฯ มีบทบาทในการเป็นผู้ควบคุมดูแลและตัดสินใจในเรื่องนโยบาย แบ่งแยกบทบาท หน้าที่ ความรับผิดชอบในการปฏิบัติหน้าที่ระหว่างคณะกรรมการและฝ่ายจัดการอย่างชัดเจน โดยคณะกรรมการจะเน้นการพัฒนาแผนยุทธศาสตร์ และเน้นงานกํากับดูแลอย่างมีประสิทธิภาพ สร้างระบบควบคุมภายในที่ดี ฝ่ายจัดการมีหน้าที่ปฏิบัติตามนโยบาย ด้วยการคํานึงถึงจรรยาบรรณ คุณธรรม และจริยธรรม ทั้งผู้บริหาร พนักงาน และลูกจ้าง งานที่เกี่ยวกับการบริการประชาชนโดยเฉพาะในระดับฐานรากที่หวังให้ธนาคารออมสินเป็นที่พึ่งเพื่อบรรเทาความเดือดร้อน ซึ่งธนาคารออมสินจะเป็นที่พึ่งที่มีคุณธรรม ไม่เกี่ยวข้องกับการรับประโยชน์ใดๆ
รัฐบาลไทย-ข่าวทำเนียบรัฐบาล-“ยุติธรรม” ลงพื้นที่ตรวจเยี่ยมเรือนจำกลางนครปฐม ติดตามผลการดูแลสุขภาพของผู้ต้องขังและการป้องกันโรคภายในเรือนจำ
วันพุธที่ 31 ตุลาคม 2561
“ยุติธรรม” ลงพื้นที่ตรวจเยี่ยมเรือนจํากลางนครปฐม ติดตามผลการดูแลสุขภาพของผู้ต้องขังและการป้องกันโรคภายในเรือนจํา
การลงพื้นที่ตรวจเยี่ยมเรือนจํากลางนครปฐม เพื่อติดตามผลการดูแลสุขภาพของผู้ต้องขังและการป้องกันโรคภายในเรือนจํา ตลอดจนรับฟังปัญหาและอุปสรรคในการดําเนินงานต่างๆ
เมื่อวันอังคารที่ ๓๐ ตุลาคม ๒๕๖๑ เวลา ๑๐.๐๐ น. ณ เรือนจํากลางนครปฐม ตําบลวังตะกู อําเภอเมือง จังหวัดนครปฐมพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรมมอบหมายให้นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรมร่วมกับนายแพทย์สุวรรณชัย วัฒนายิ่งเจริญชัย อธิบดีกรมควบคุมโรคลงพื้นที่ตรวจเยี่ยมเรือนจํากลางนครปฐม เพื่อติดตามผลการดูแลสุขภาพของผู้ต้องขังและการป้องกันโรคภายในเรือนจํา ตลอดจนรับฟังปัญหาและอุปสรรคในการดําเนินงานต่างๆ เพื่อนําไปพัฒนาศักยภาพในการดูแลสุขลักษณะภายในเรือนจําและสุขภาพของผู้ต้องขังให้มีประสิทธิภาพมากยิ่งขึ้น โดยมีพันตํารวจเอก ณรัชต์ เศวตนันทน์ อธิบดีกรมราชทัณฑ์และเจ้าหน้าที่ที่เกี่ยวข้อง เข้าร่วมฯ
ผู้ช่วยรัฐมนตรีประจํากระทรวงยุติธรรม กล่าวว่า ได้สั่งการให้กรมราชทัณฑ์ดูแลสุขลักษณะภายในเรือนจําและสุขภาพของผู้ต้องขัง รวมทั้งการป้องกันโรคภายในเรือนจําให้ได้มาตรฐาน เพื่อให้เป็นไปตามนโยบายรัฐบาลเกี่ยวกับสิทธิมนุษยชนด้านสาธารณสุข ลดความเหลื่อมล้ําในการให้บริการดูแลสุขภาพของประชาชนคนไทยสร้างความเท่าเทียมกันในสังคม โดยถือว่าผู้ต้องขังคือประชาชนคนไทยเช่นเดียวกันที่ต้องดูแลและให้ความสําคัญกับบุคคลเหล่านี้ จึงต้องมีการจัดระบบการรักษาพยาบาลภายในเรือนจําให้ได้มาตรฐาน เพื่อให้สอดคล้องกับข้อกําหนด แมนเดลา (Mandela Rules) ซึ่งเป็นข้อกําหนดมาตรฐานขั้นต่ําขององค์การสหประชาชาติ ว่าด้วยการปฏิบัติต่อผู้ต้องขัง รวมถึงตามมาตรฐานขั้นต่ําของสหประชาชาติว่าด้วยการปฏิบัติต่อผู้ต้องขังหญิง (ข้อกําหนดกรุงเทพ – Bangkok Rules) พร้อมผลักดันและยกระดับการรักษาพยาบาลผู้ต้องขังให้เทียบเท่านานาชาติ
รัฐบาลไทย-ข่าวทำเนียบรัฐบาล- เผย ชีวิตหลังเกษียณ และข้อคิดดีๆ จากอดีตข้าราชการ วท.
วันอังคารที่ 11 เมษายน 2560
เผย ชีวิตหลังเกษียณ และข้อคิดดีๆ จากอดีตข้าราชการ วท.
เผย ชีวิตหลังเกษียณ และข้อคิดดีๆ จากอดีตข้าราชการ วท.
10 เมษายน 2560 ณ ศูนย์ฝึกอบรมและเรียนรู้ ชั้น 6 อาคารพระจอมเกล้า สป.วท. / นายสมชาย เทียมบุญประเสริฐ รองปลัดกระทรวงวิทยาศาสตร์และเทคโนโลยี นางนันทวรรณ ชื่นศิริ หัวหน้าผู้ตรวจราชการกระทรวงวิทยาศาสตร์และเทคโนโลยี ให้เกียรติเข้าร่วมงานเสวนาเรื่อง ชีวิตหลังเกษียณ และ การมอบข้อคิดในการทํางานให้กับน้องๆ โดยมีอดีตข้าราชการอาวุโสของกระทรวงวิทยาศาสตร์และเทคโนโลยี นายพูลสุข พงษ์พันธ์ อดีตรองปลัดกระทรวงวิทยาศาสตร์และเทคโนโลยี นางกอบแก้ว อัครคุปต์ อดีตผู้ตรวจราชการกระทรวงวิทยาศาสตร์และเทคโนโลยี และอดีตข้าราชการท่านอื่น มาร่วมพูดคุยในการเสวนาครั้งนี้
นายสมชาย เทียมบุญประเสริฐ รองปลัดกระทรวงวิทยาศาสตร์และเทคโนโลยี กล่าวว่า การจัดกิจกรรมเสวนา เรื่อง "ชีวิตหลังเกษียณ" และ "การมอบข้อคิดในการทํางานให้กับน้องๆ” โดยมีวัตถุประสงค์ เพื่อสืบสานประเพณีและวัตนธรรมอันดีงาม เนื่องในโอกาสวันสงกรานต์หรือวันขึ้นปีใหม่ไทย ซึ่งเป็นการอนุรักษ์วัฒนธรรมไทยและเพื่อระลึกถึงคุณงามความดีและร่วมแสดงมุทิตาจิตแก่ข้าราชการ ลูกจ้าง และพนักงานที่เกษียณอายุราชการ ที่เคยทําคุณประโยชน์ต่อองคืกร รวมทั้งเป็นการเสริมสร้างความสัมพันธ์ที่ดีและความสามัคคีให้แก่บุคลากรใน สป.วท. และ สร.วท.
สําหรับกิจกรรมดังกล่าว เป็นการบอกเล่าเรื่องราวของอดีตข้าราชการว่าก่อนที่จะเกษียณและหลังเกษียณมีความรู้สึกอย่างไร และมีแนวทางที่จะใช้ชีวิตภายหลังจากเกษียณอายุราชการอย่างไร มีการเตรียมความพร้อมหรือวางแผนการดําเนินชีวิตร่วมทั้งการบริหารจัดการเงินในการใช้จ่ายด้านต่างๆ การดูแลตัวเองเมื่อแก่ตัวไปซึ่งหลังเกษียณเป็นเวลาที่ร่างกายเรามักจะเสื่อมโทรมลงอย่างรวดเร็ว สิ่งที่เราควรทําอย่างยิ่งก็คือการดูแลรักษาสุขภาพให้แข็งแรง ดังนั้น การออกกําลังกายเป็นสิ่งที่จําเป็นอย่างยิ่งสําหรับวัยหลังเกษียณอายุราชการ
ข่าว : นายปวีณ ควรแย้ม
ภาพและวีดีโอ : นายภูมินทร์ ปั้นเล็ก,นายไววิทย์ ยอดประสิทธิ์,นายสุเมธ บุญเอื้อ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail :pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-บสย. – สมหวัง เงินสั่งได้  ผนึกกำลัง เสริมสภาพคล่องผู้ประกอบการรายย่อย ร่วมลงนามความร่วมมือ (MOU) ค้ำประกันสินเชื่อซื้อรถจักรยานยนต์ เพื่อประกอบอาชีพ
วันอังคารที่ 3 ธันวาคม 2562
บสย. – สมหวัง เงินสั่งได้  ผนึกกําลัง เสริมสภาพคล่องผู้ประกอบการรายย่อย ร่วมลงนามความร่วมมือ (MOU) ค้ําประกันสินเชื่อซื้อรถจักรยานยนต์ เพื่อประกอบอาชีพ
บสย.–สมหวัง เงินสั่งได้ ผนึกกําลังเสริมสภาพคล่องผู้ประกอบการรายย่อย ร่วมลงนามความร่วมมือค้ําประกันสินเชื่อซื้อรถจักรยานยนต์ เพื่อประกอบอาชีพ และสินเชื่อจํานําทะเบียนรถจักรยานยนต์ ผ่านโครงการค้ําประกันสินเชื่อ Micro Entrepreneurs 3
บสย. – สมหวัง เงินสั่งได้ ผนึกกําลัง เสริมสภาพคล่องผู้ประกอบการรายย่อย ร่วมลงนามความร่วมมือ (MOU) ค้ําประกันสินเชื่อซื้อรถจักรยานยนต์ เพื่อประกอบอาชีพ และสินเชื่อจํานําทะเบียนรถจักรยานยนต์ ผ่านโครงการค้ําประกันสินเชื่อ Micro Entrepreneurs 3 วงเงินค้ําประกันสูงสุด 2 แสนบาท
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ร่วมกับนายศุภชัย บุญศิริ กรรมการผู้จัดการ บริษัท ไฮเวย์ จํากัด ผู้ให้บริการสินเชื่อทะเบียนรถและสินเชื่อรถมอเตอร์ไซค์ ภายใต้ชื่อ “สมหวัง เงินสั่งได้” ถือเป็นนิติบุคคล (Nonbank) แห่งแรกที่ บสย.ให้การค้ําประกันสินเชื่อ ตามประกาศกระทรวงการคลัง วันที่ 7 พ.ค. 2562 ร่วมลงนามในบันทึกข้อตกลงความร่วมมือ ( MOU) เพื่อช่วยเสริมสภาพคล่องผู้ประกอบการรายย่อย สําหรับผู้ซื้อรถ เพื่อประกอบอาชีพ และผู้ที่ขอสินเชื่อโดยการจํานําทะเบียนรถจักรยานยนต์ โดยมี บสย. ค้ําประกันสินเชื่อผ่านโครงการค้ําประกันสินเชื่อ Micro Entrepreneurs ระยะ 3 เมื่อวันที่ 2 ธันวาคม2562 ที่ผ่านมาซึ่งโครงการดังกล่าวสามารถค้ําประกันให้กับผู้ประกอบการรายย่อยสูงสุดถึง 200,000 บาท
ทั้งนี้ ตามกรอบข้อตกลงความร่วมมือเบื้องต้น ระหว่าง บสย.และ ไฮเวย์ ประกอบด้วย สินเชื่อเพื่อซื้อรถจักรยานยนต์ไปประกอบอาชีพ และ สินเชื่อจํานําทะเบียนรถจักรยานยนต์ (ไม่เกิน 10 ปี ปลอดภาระ จํากัด เฉพาะ 5 แบรนด์ ฮอนด้า ยามาฮ่า คาวาซากิ ซูซูกิ และ เวสป้า) และการค้ําประกันสินเชื่อจาก บสย. ซึ่งจะช่วยให้ผู้ประกอบการรายย่อย นําเงินกู้ไปเสริมสภาพคล่องหรือเป็นทุนเพิ่มเติมในการประกอบอาชีพ
รัฐบาลไทย-ข่าวทำเนียบรัฐบาล-รมว.ทส. เข้าร่วมการประชุมกองบัญชาการป้องกันและบรรเทาสาธารณภัยแห่งชาติ (บกปภ.ช.) ในการเตรียมการเเก้ไขปัญหาภัยเเล้ง
วันพุธที่ 21 สิงหาคม 2562
รมว.ทส. เข้าร่วมการประชุมกองบัญชาการป้องกันและบรรเทาสาธารณภัยแห่งชาติ (บกปภ.ช.) ในการเตรียมการเเก้ไขปัญหาภัยเเล้ง
รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมการประชุมกองบัญชาการป้องกันและบรรเทาสาธารณภัยแห่งชาติ (บกปภ.ช.) ในการเตรียมการเเก้ไขปัญหาภัยเเล้ง เพื่อบูรณาการการทํางานหน่วยงานที่เกี่ยวข้อง โดยจะเน้นลงไปในระดับพื้นที่
รมว.ทส. เข้าร่วมการประชุมกองบัญชาการป้องกันและบรรเทาสาธารณภัยแห่งชาติ (บกปภ.ช.) ในการเตรียมการเเก้ไขปัญหาภัยเเล้ง
รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมการประชุมกองบัญชาการป้องกันและบรรเทาสาธารณภัยแห่งชาติ (บกปภ.ช.) ในการเตรียมการเเก้ไขปัญหาภัยเเล้ง เพื่อบูรณาการการทํางานหน่วยงานที่เกี่ยวข้อง โดยจะเน้นลงไปในระดับพื้นที่
วันนี้ (20 สิงหาคม 2562) เวลา 14.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) เข้าร่วมการประชุมกองบัญชาการป้องกันและบรรเทาสาธารณภัยแห่งชาติ (บกปภ.ช.) ในการเตรียมการเเก้ไขปัญหาภัยเเล้ง ณ กรมป้องกันและบรรเทาสาธารณภัย มีรัฐมนตรีว่าการกระทรวงมหาดไทย (พลเอก อนุพงษ์ เผ่าจินดา)ในฐานะผู้บัญญาการป้องกันและบรรเทาสาธารณภัยแห่งชาติ เป็นประธานการประชุม
โดยการประชุมครั้งนี้จะเป็นการบูรณาการการทํางานของหลายส่วนที่เกี่ยวข้อง จะเน้นลงไปในระดับพื้นที่ เพื่อปัญหาในการบริหารจัดการน้ํา 2 รูปแบบ คือ ภัยแล้ง และอุทกภัยในภาพรวม ปริมาณน้ํามีน้อย ในระดับพื้นที่จะต้องแก้ปัญหาอย่างไรในเรื่องน้ําอุปโภค บริโภค และน้ําสําหรับทําการเกษตร รวมถึงการเตรียมรองรับหากเกิดอุทกภัย
รัฐบาลไทย-ข่าวทำเนียบรัฐบาล-โฆษก ศบค. เผยผู้ติดเชื้อ 4 รายใหม่ เดินทางกลับจากต่างประเทศ ขณะที่ผู้ใช้บริการระบบไอโอเอสสามารถดาวน์โหลดแอปพลิเคชัน “ไทยชนะ” ได้แล้ววันนี้
วันศุกร์ที่ 12 มิถุนายน 2563
โฆษก ศบค. เผยผู้ติดเชื้อ 4 รายใหม่ เดินทางกลับจากต่างประเทศ ขณะที่ผู้ใช้บริการระบบไอโอเอสสามารถดาวน์โหลดแอปพลิเคชัน “ไทยชนะ” ได้แล้ววันนี้
โฆษก ศบค. เผยผู้ติดเชื้อ 4 รายใหม่ เดินทางกลับจากต่างประเทศ ขณะที่ผู้ใช้บริการระบบไอโอเอสสามารถดาวน์โหลดแอปพลิเคชัน “ไทยชนะ” ได้แล้ววันนี้
วันนี้ (12 มิถุนายน 2563) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. แถลงสถานการณ์ประจําวันเผยผู้ป่วยใหม่ 4 ราย อยู่ในพื้นที่ State Quarantine ขณะที่จํานวนผู้ป่วยติดเชื้อในประเทศจะเป็น 0 ติดต่อกัน 18 วัน ดังนี้
1. สถานการณ์ผู้ติดเชื้อไวรัสโคโรนา 2019 (โควิด-19) ในไทย
สถานการณ์ผู้ติดเชื้อไวรัสโคโรนา 2019 (โควิด-19) ในประเทศไทยมีผู้ป่วยใหม่ 4 ราย อยู่ในพื้นที่ State Quarantine รวมผู้ป่วยสะสม 3,129 ราย ผู้ที่หายป่วยแล้ว 2,987 ราย และยังรักษาตัวอยู่ในโรงพยาบาล 84 ราย สําหรับผู้ป่วยใหม่ทั้ง 4 ราย เดินทางมาจากประเทศอินเดีย ผู้ป่วยรายที่ 1 เป็นหญิงไทย อายุ 39 ปี อาชีพแม่บ้าน ผู้ป่วยรายที่ 2-4 เป็นชายไทยอายุ 37 และ 53 ปี อาชีพรับจ้าง และหญิงไทย อายุ 44 ปี อาชีพพนักงานนวด โดยทุกรายไม่แสดงอาการ ส่งผลให้ตัวเลขสะสมของผู้ที่เดินทางกลับจากประเทศอินเดียรวม 2,445 ราย โดยมีผู้ป่วยยืนยัน 14 ราย หรือร้อยละ 5.21 ทั้งนี้ แม้ว่าจากรายงานจะไม่พบผู้ติดเชื้อในประเทศเข้าสู่วันที่ 18 แต่อย่างไรก็ตามมาตรการป้องกันต่าง ๆ ยังคงมีความจําเป็นที่จะต้องปฏิบัติกันอย่างต่อเนื่อง
2. สถานการณ์ผู้ติดเชื้อไวรัสโคโรนา 2019 (โควิด -19) ของโลก
สถานการณ์ผู้ติดเชื้อไวรัสโคโรนา 2019 (โควิด -19) ของโลก พบผู้ติดเชื้อยืนยันสะสมอยู่ที่ 7,596,987 ราย เพิ่มขึ้น 144,178 ราย หายป่วยแล้ว 3,841,493 ราย เสียชีวิต 423,844 ราย โดยสหรัฐอเมริกา บราซิล รัสเซีย อินเดีย และสหราชอาณาจักร ยังคงเป็นประเทศที่มีผู้ติดเชื้อยืนยันสะสมมากที่สุดในโลกตามลําดับ ขณะที่ประเทศไทยเลื่อนลงจากลําดับที่ 86 ของโลก สําหรับประเด็นที่น่าสนใจในต่างประเทศ ได้แก่ ในอินโดนีเซียผู้ขับขี่รถจักรยานยนตร์รับจ้างในกรุงจาการ์ตา สวมใส่แผ่นพลาสติกใสไว้ด้านหลัง เพื่อป้องกันความเสี่ยงของการติดเชื้อ ทําให้ไม่ต้องสัมผัสกับผู้โดยสารที่นั่งอยู่ด้านหลัง
โอกาสนี้ โฆษก ศบค. ยังตอบคําถามสื่อมวลชน ยืนยันแพลตฟอร์ม/แอปพลิเคชัน “ไทยชนะ” มีความจําเป็น เพราะเป็นระบบป้องกันและควบคุมการแพร่ระบาดของเชื้อไวรัสโควิด-19 นอกเหนือจากการป้องกันส่วนตัว เช่น การสวมใส่หน้ากากอนามัย การล้างมือ สําหรับผู้ใช้บริการระบบไอโอเอส สามารถดาวน์โหลดแอปพลิเคชัน “ไทยชนะ” ได้แล้ววันนี้
รัฐบาลไทย-ข่าวทำเนียบรัฐบาล-ผู้ตรวจฯ เบญจมาพร ตรวจราชการ และสำรวจพื้นที่สร้างโรงงานน้ำตาลเครือมิตรผลแห่งใหม่ ที่อำนาจเจริญ
วันพุธที่ 7 มีนาคม 2561
ผู้ตรวจฯ เบญจมาพร ตรวจราชการ และสํารวจพื้นที่สร้างโรงงานน้ําตาลเครือมิตรผลแห่งใหม่ ที่อํานาจเจริญ
ผู้ตรวจฯ เบญจมาพร ตรวจราชการ และสํารวจพื้นที่สร้างโรงงานน้ําตาลเครือมิตรผลแห่งใหม่ ที่อํานาจเจริญ
7 มีนาคม 2561/จ.อํานาจเจริญ เวลา 08.30-14.00 น.
นางเบญจมาพร เอกฉัตร์ ผู้ตรวจราชการกระทรวงอุตสาหกรรม ประชุมตรวจราชการครั้งที่ 1/2561 ของ สํานักงานอุตสาหกรรมจังหวัดอํานาจเจริญ โดยมี นายภูปาณัสม์ ผดุงอรรถ อุตสาหกรรมจังหวัดอํานาจเจริญ (อสจ.อํานาจเจริญ)พร้อมเจ้าหน้าที่สํานักงานอุตสาหกรรมจังหวัดอํานาจเจริญ (สอจ.อํานาจเจริญ) ทุกกลุ่มฯ เข้าร่วมประชุมอย่างพร้อมเพรียง ณ ห้องประชุม สอจ.อํานาจเจริญ
นอกจากนี้ คณะผู้ตรวจราชการ เขต 5 นําโดย อสจ.อํานาจเจริญ และนายสุรสิทธิ์ สิงห์แก้ว หัวหน้ากลุ่มโรงงานอุตสาหกรรม ยังได้เข้าสํารวจพื้นที่ก่อสร้างโรงงานมิตรกาฬสินธุ์อํานาจเจริญ ในเครือน้ําตาลมิตรผล ซึ่งขณะนี้อยู่ โรงงานอยู่ระหว่างเสนอให้ความเห็นชอบรายงานผลกระทบด้านสิ่งแวดล้อม (อีไอเอ) และมีข้อพิพาทกับชาวบ้านเกี่ยวกับรําลางสาธารณะ การแย่งน้ํา และการตั้งโรงไฟฟ้าชีวมวล
ทั้งนี้ โรงงานมีแผนขออนุญาตประกอบกิจการโรงงาน (รง.4) และคาดว่าจะเริ่มก่อสร้างในเดือนพฤษภาคม 2561 โดยมีนายชัยยุทธ์ เล็กอ่อง ผู้อํานวยการบริหารโครงการโรงงานมิตรกาฬสินธุ์อํานาจเจริญ นําสํารวจพื้นที่ตั้งโรงงานและบริเวณใกล้เคียง
รัฐบาลไทย-ข่าวทำเนียบรัฐบาล-ปมท. เป็นประธานพิธีมอบประกาศเกียรติคุณแก่บุคลากรในสังกัด ประจำปี 2562  ย้ำคนมหาดไทย มีความมุ่งมั่นทุ่มเท เพื่อประโยชน์สุขประชาชน ดั่งปณิธาน “บำบัดทุกข์ บำรุงสุข”
วันพฤหัสบดีที่ 26 กันยายน 2562
ปมท. เป็นประธานพิธีมอบประกาศเกียรติคุณแก่บุคลากรในสังกัด ประจําปี 2562  ย้ําคนมหาดไทย มีความมุ่งมั่นทุ่มเท เพื่อประโยชน์สุขประชาชน ดั่งปณิธาน “บําบัดทุกข์ บํารุงสุข”
ปมท. เป็นประธานพิธีมอบประกาศเกียรติคุณแก่บุคลากรในสังกัด ประจําปี 2562 ย้ําคนมหาดไทย มีความมุ่งมั่นทุ่มเท เพื่อประโยชน์สุขประชาชน ดั่งปณิธาน “บําบัดทุกข์ บํารุงสุข”
วันนี้ (26 ก.ย. 62) เวลา 10.00 น. ที่ห้องประชุมราชสีห์ ศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เป็นประธานพิธีมอบประกาศเกียรติคุณแก่ข้าราชการและลูกจ้างประจํา สังกัดสํานักงานปลัดกระทรวงมหาดไทย ประจําปี 2562 (สําหรับข้าราชการและลูกจ้างประจํา สังกัดส่วนกลาง) โดยมี นายธนาคม จงจิระ และ นายพรพจน์ เพ็ญพาส รองปลัดกระทรวงมหาดไทย พร้อมด้วยหัวหน้าหน่วยงานในสังกัดสํานักงานปลัดกระทรวงมหาดไทย ให้เกียรติร่วมในพิธี
สําหรับพิธีมอบประกาศเกียรติคุณฯ ในวันนี้มีผู้เข้าร่วมรับมอบโล่ และประกาศเกียรติคุณ ทั้งสิ้น 20 ท่าน ประกอบด้วย ผู้เกษียณอายุราชการ จํานวน 12 ท่าน ผู้รับราชการครบ 20 ปี จํานวน 6 ท่าน และผู้ทําคุณประโยชน์และเสียสละให้กับทางราชการเป็นกรณีพิเศษ จํานวน 2 ท่าน
โอกาสนี้ ปลัดกระทรวงมหาดไทย ได้กล่าวชื่นชมและแสดงความปรารถนาดีแก่ผู้รับประกาศเกียรติคุณฯ
โดยกล่าวว่า ตนขอชื่นชมและยินดีกับทุกท่าน ทั้งผู้เกษียณอายุราชการ ผู้ที่รับราชการครบ 20 ปี และผู้ทําคุณประโยชน์ฯ สําหรับชีวิตข้าราชการนั้น การที่ได้รับราชการมาจนเกษียณอายุราชการนี้ ถือว่าเป็นผู้ที่ประสบความสําเร็จในชีวิตอย่างมีเกียรติ เราทุกคนในชีวิตราชการ เมื่อเริ่มต้นรับราชการ ก็มุ่งหวังที่จะปฏิบัติหน้าที่ให้ดีที่สุด และเกษียณอายุตามเวลาที่กําหนด พร้อมทั้งดําเนินชีวิตอยู่ต่อไปอย่างมีความสุข มีความภาคภูมิใจ ที่ประสบความสําเร็จในชีวิตราชการ อย่างสมบูรณ์ตามความตั้งใจ และวันนี้ ได้เห็นแล้วว่า ทุกท่านได้ใช้ความรู้ความสามารถ ความวิริยะ อุตสาหะในการปฏิบัติงานราชการนั้นจนเป็นผลสําเร็จได้ สําหรับผู้ที่รับราชการครบ 20 ปี ถือได้ว่าท่านได้ปฏิบัติงานที่ผ่านมาด้วยความวิริยะ อุตสาหะ มีความอดทน และเป็นความภาคภูมิใจของหน่วยงาน ที่จะยืนหยัดทําคุณประโยชน์ให้กับราชการ รวมถึงผู้ที่ได้ทําคุณประโยชน์ฯ ท่านเป็นความหวังของหน่วยงาน และได้รับการยอมรับในความมุ่งมั่นตั้งใจปฏิบัติงาน และอุทิศตนให้กับราชการ ขอให้รักษาความดีไว้ และพร้อมเป็นแบบอย่างที่ดี มีความมุ่งมั่นทุ่มเท เพื่อประโยชน์สุขประชาชนดั่งปณิธาน “บําบัดทุกข์ บํารุงสุข”
ท้ายนี้ ปลัดกระทรวงมหาดไทย ได้กล่าวอวยพร ขออํานาจคุณพระศรีรัตนตรัย และสิ่งศักดิ์สิทธิ์ทั้งหลาย
ได้โปรดคุ้มครองให้ทุกท่านที่ได้รับประกาศเกียรติคุณในครั้งนี้ มีสุขภาพพลามัยที่แข็งแรง มีจิตใจเบิกบาน ปราศจากทุกข์โศกโรคภัย มีชีวิตครอบครัวที่สุขสมบูรณ์ สมความปรารถนา และคงคุณค่าในความเป็น “คนมหาดไทย” ที่มีความรักความผูกพันตลอดไป
รัฐบาลไทย-ข่าวทำเนียบรัฐบาล-กระทรวงการคลังขยายวงเงินทดรองราชการช่วยเหลือผู้ประสบอุทกภัยภาคใต้
วันอังคารที่ 10 มกราคม 2560
กระทรวงการคลังขยายวงเงินทดรองราชการช่วยเหลือผู้ประสบอุทกภัยภาคใต้
กระทรวงการคลังขยายวงเงินทดรองราชการ เพื่อช่วยเหลือผู้ประสบภัยพิบัติกรณีฉุกเฉิน (อุทกภัย วาตภัย และดินถล่ม) ในพื้นที่น้ําท่วมภาคใต้ เพื่อบรรเทาความเดือดร้อนให้แก่ประชาชนได้อย่างรวดเร็ว ทันสถานการณ์ ทั่วถึง และเกิดความคล่องตัวในการปฏิบัติงานมากขึ้น
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กระทรวงการคลังขยายวงเงินทดรองราชการในอํานาจอธิบดีกรมป้องกันและบรรเทาสาธารณภัยเพิ่มอีก 50 ล้านบาท จากเดิมที่มีวงเงิน 50 ล้านบาท และได้ใช้จ่ายเงินภายในวงเงินดังกล่าว เกือบครบแล้ว ซึ่งไม่เพียงพอกับการให้ความช่วยเหลือสําหรับภารกิจเร่งด่วนครั้งนี้ และเนื่องจากขณะนี้พื้นที่ภาคใต้ยังคงมีฝนตกชุกหนาแน่น ประกอบกับคาดว่าลักษณะอากาศภาคใต้ ยังคงมีฝนตกหนาแน่นต่อไปจนถึงช่วงกลางเดือนมกราคม 2560 ทําให้ต้องขยายวงเงินทดรองราชการเพิ่มอีก
ขณะนี้มีจังหวัดที่ประกาศขอรับความช่วยเหลือผู้ประสบภัยพิบัติกรณีฉุกเฉินแล้ว 8 จังหวัด ได้แก่ จังหวัดชุมพร จังหวัดสุราษฎร์ธานี จังหวัดนครศรีธรรมราช จังหวัดนราธิวาส จังหวัดพัทลุง จังหวัดปัตตานี จังหวัดตรัง และจังหวัดสงขลา มีพื้นที่ประสบภัยรวม 89 อําเภอ 540 ตําบล 4,145 หมู่บ้าน มีผู้เสียชีวิต 21 ราย สูญหาย 1 ราย ข้อมูลวันที่ 8 มกราคม 2560
อธิบดีกรมบัญชีกลาง กล่าวต่อว่า นอกจากนี้กระทรวงการคลังยังได้อนุมัติขยายวงเงินทดรองราชการให้แก่ ผู้ว่าราชการจังหวัด เพิ่มจากเดิมที่เคยได้รับอีก 50 ล้านบาท เพื่อนําเงินจํานวนดังกล่าวไปใช้จ่ายสําหรับกรณีที่ต้องใช้วัสดุ อุปกรณ์ หรือยานพาหนะพิเศษ ซึ่งมีความจําเป็นต่อการช่วยเหลือด้านต่างๆ รวมถึงความจําเป็นในการจัดส่งเครื่องอุปโภคบริโภคให้กับประชาชนในพื้นที่ที่น้ําท่วมสูงอย่างรุนแรง มีน้ําป่าไหลเชี่ยวกราก ดินโคลนถล่ม ซึ่งค่าใช้จ่ายที่เกิดขึ้นเหล่านี้ หลักเกณฑ์เดิมเบิกจ่ายไม่ได้ แต่สําหรับเหตุการณ์ครั้งนี้ กระทรวงการคลังให้สามารถเบิกค่าใช้จ่ายในกรณีดังกล่าวได้
“การขยายวงเงินทดรองราชการเพิ่มอีก 50 ล้านบาท มีเป้าหมายให้ความช่วยเหลือ บรรเทาความเดือดร้อนแก่ประชาชนผู้ประสบภัยทุกจังหวัดในภาคใต้ ที่เกิดภาวะน้ําท่วมหนักรุนแรงและต่อเนื่อง เกิดความเสียหายเป็นบริเวณกว้างได้อย่างรวดเร็ว ทันต่อสถานการณ์ ทั่วถึง และเจ้าหน้าที่ที่เกี่ยวข้องปฏิบัติงานด้านความช่วยเหลือได้อย่างคล่องตัวมากยิ่งขึ้น ประกอบกับทําให้ผู้ประสบภัยมีเงินเพียงพอกับการใช้จ่ายในช่วงเวลาวิกฤต ซึ่งจะช่วยบรรเทาความเดือดร้อนได้ทันท่วงที นอกจากนี้ยังเป็นการตอบสนองนโยบายรัฐบาลในการบูรณาการแก้ปัญหาความเดือดร้อนเฉพาะหน้าได้อย่างมีประสิทธิภาพมากยิ่งขึ้น” นางสาวสุทธิรัตน์ กล่าว
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง